You are here: Home » Content » Luister, lees en punktuasie
Ek wens ek......................................................................
Daar is baie wense wat jy op die stippellyn kan invul. Dalk wens jy jy kan êrens heen reis of miskien is daar iemand wat jy graag wil ontmoet. Andersins wil jy dalk baie geld hê of op 'n ander plek gaan bly. Jy wens moontlik ook dat jy baie beroemd is of iemand anders kan wees.
Ons gaan in modules 5 tot 9 allerhande wense wens. Gee jou verbeelding vrye teuels!
Om antwoorde uit die inhoud van ‘n gedig af te lei [LU 1.2]
1. Luister aandagtig na die gediggie wat jou leerkrag vir jou voorlees. Kies dan die regte feite uit elke sin. Maak ‘n  in die korrekte blokkie.
Ek wil so graag ‘n dokter wees
dan word almal gou gesond
of was ek nou ‘n reisiger
dan reis ek orals rond.
Of anders wil ek koning wees
van ‘n groot en magtig land
dan heers ek oor my koninkryk
met wysheid en verstand.
‘n Meester wil ek ook graag wees
dan sou ek kinders leer -
is ek in ‘n slegte bui -
om my nie te tempteer!
Dan dink ek soms ‘n olifant of anders ‘n malmokkie!
‘n Tier is darem mooi, weet jy?
Of anders ‘n toktokkie!
Maar kon ek al die dinge wees
dan sê hul: “Hy is gek!”
Dus – as ek alles reg oordink
dan bly ek liewers ek!
1.1 Die persoon wat jou gou met medisyne gesond kan maak, is ‘n …
lank en sterk wees
1.2 ‘n Koning moet ...
1.3 ‘n Moderne woord vir ‘n meester is ‘n ...
1.4 Hierdie kind dink diere is mooi. Watter dier uit hierdie lysie is nie in die gediggie genoem nie?
of ‘n dogter?
1.5 Is die kind wat hier praat ...
Ek wens ek kon op ‘n ruimtereis gaan.Heel eerste wil ek gaan land op die maan.Daarna sal ek reis na ‘n ander planeet,Soos Jupiter, Mars, dalk Venus, wie weet?
Lees nou die volgende leesstuk aandagtig deur en beantwoord die vrae. EK WENS EK WAS 'N RUIMTEREISIGER.
Het jy ook al saans na die maan en sterre gekyk en gewens jy kan op 'n ruimtereis gaan? Dalk wens jy dat jy op die maan kan gaan land, of op 'n ster. Ek wonder of jy geweet het dat die sterre eintlik planete is en dat die son ook 'n ster is. Daar is egter nog miljoene sterre wat ons nie eens met 'n teleskoop kan waarneem nie omdat hulle te ver van die aarde af is.
Die son is soos 'n groot bol vuur en straal lig en warmte uit. Die son is ook geweldig groot, maar lyk klein omdat hy miljoene kilometer ver van die aarde af is. Die aarde is 'n planeet wat om die son draai of wentel. Dit neem die aarde 'n hele jaar om een keer om die son te wentel. Daar is nog agt ander planete wat ook om die son wentel, waarvan Venus en Jupiter twee is.
Daar is al baie bemande en onbemande ruimtetuie die ruimte in gelanseer. Wetenskaplikes kom op hierdie manier meer te wete van ander planete en probeer so vasstel of daar enige tekens van lewe op hulle is.
Om voorspellings en afleidings uit gelese teks te maak [LU 3.1.1]
(a) Beantwoord nou die volgende vrae:
(i) Waarvoor dink jy word 'n teleskoop gebruik?
(i) Wat dink jy sou met ons gebeur het as die aarde nader aan die son was? Gee 'n rede vir jou antwoord.
(i) Hoeveel jaar sal dit vir die aarde neem om twee maal om die son te wentel?
(a) Omkring die regte antwoord.
(a) Hoekom word Jupiter met 'n hoofletter geskryf?
(a) Watter woord sê vir ons dat daar mense aan boord van die ruimtetuig was?
(a) Wat is die betekenis van die woord lanseer?
(a) Waarom sal Neil Armstrong vir altyd 'n beroemde man wees?
“Ai, ek wens ek kon hierdie paragraaf verstaan!”“Dink jy nie dit sou meer sin maak as jy die regte hoofletters en leestekens invul nie?”“Kom, probeer,” sê my vriendelike onderwyser.Figuur 2(a) dit was ‘n geskiedkundige gebeurtenis toe die amerikaners hul eerste, bemande ruimtetuig maan toe lanseer het sy naam was die apollo II. Op 21 julie 1969 het die heel eerste mens, neil armstrong, sy eerste treë op die maan gegee. Ai sal ek ook eendag so-iets kan doen vra theuns smit. Hoekom nie vra sy ma. ‘n suid-afrikaner, Mark Shuttleworth, wat in durbanville naby kaapstad woon, is juis nou besig om hom vir sy eerste ruimtereis voor te berei.(20 x ½ = 10)AssesseringLEERUITKOMS 1: LUISTERDie leerder is in staat om vir inligting en genot te luister en gepas en krities binne ‘n wye verskeidenheid situasies te reageer.AssesseringstandaardDis duidelik wanneer die leerder:1.2 die sentrale idee en spesifieke besonderhede van die teks bespreek en dit in verband bring met eie ervaring.LEERUITKOMS 3: LEES EN KYKDie leerder is in staat om vir inligting en genot te lees en te kyk en krities op die estetiese, kulturele en emosionele waardes in tekste te reageer.AssesseringstandaardDis duidelik wanneer die leerder:3.1 ‘n verskeidenheid fiksie- en nie-fiksie-tekste vir verskillende doeleindes lees (soos gedigte, stories, mites, brosjures, naslaanboeke en handboeke):onafhanklik lees deur ‘n verskeidenheid lees- en begripstrategieë gepas vir verskillende doeleindes te gebruik.vir spesifieke besonderhede soeklees; voorspellings maak deur kontekstuele leidrade te gebruik om betekenis vas te stel en afleidings maak.LEERUITKOMS 6: TAALSTRUKTUUR EN –GEBRUIKDie leerder ken en is in staat om die klanke, woordeskat en grammatika van die taal te gebruik om tekste te skep en te interpreteerAssesseringstandaardDis duidelik wanneer die leerder:6.2 met sinne werk:hoofletters en punktuasie korrek gebruik: punt, komma, vraagteken, uitroep, aanhalingstekens.MemorandumEK WENS EK…Aktiwiteit 11.1 geneesheer1.2 slim wees1.3 onderwyser (leerkrag)1.4 leeu1.5 seunAktiwiteit 2(a) (i) Om na die sterre te kyk. (ii) Dit sou baie warm wees; ons sou seer brand; plante verskroei. (iii) 2 jaar(b) 9(c) Dit is ‘n eienaam / naam van ‘n planeet.(d) bemande(e) Om in die lug opgeskiet te word.(f) Hy was die eerste mens wat op die oppervlakte van die maan geloop het.Aktiwiteit 3Dit was ‘n geskiedkundige gebeurtenis toe die Amerikaners hul eerste bemande ruimtetuig maan toe lanseer het. Sy naam was die Apollo II. Op 21 Julie 1969 het die heel eerste mens, Niel Armstrong, sy eerste tree op die maan gegee. “Ai, sal ek ook eendag so-iets kan doen?” vra Theuns Smit.“Hoekom nie?” vra sy ma. ‘n Suid-Afrikaner, Mark Shuttleworth, wat in Durbanville, naby Kaapstad woon, is juis nou besig om hom vir sy eerste ruimtereis voor te berei.
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 21, 2009 9:23 am -0500. Add to a lens